Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 850

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 30% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 20 kredit — szanszkrit nyelv, — szanszkrit leíró nyelvtan, — szanszkrit nyelvgyakorlat, — hindi nyelv, — hindi leíró nyelvtan, — hindi nyelvgyakorlat, — hindi társalgási gyakorlatok. 4.2.2. Törzsképzés és szakképzés: 83 kredit Törzsképzés: — szanszkrit szövegek (nyelvi-nyelvészeti, filológiaitörténeti, irodalmi-esztétikai elemzése), — hindi szövegek (nyelvi, irodalmi, esztétikai stb. elemzése), — hindi beszédgyakorlatok és társalgás, — szanszkrithoz közeli nyelvek (közép- és „egyéb” újind nyelvek, óiráni nyelvek), — indoeurópai összehasonlító nyelvészet, óind történeti nyelvtan és nyelvtörténet, a közép- és az újind nyelvek kialakulása és történetük, különös tekintettel a hindire, — ind kultúrtörténeti alapismeretek, — két speciális tárgykör (a szanszkritológia vagy a hindi vagy egyéb újind területéről). Szakképzés: — szanszkrit szövegek, — hindi szövegek, — hindi beszédgyakorlatok, — óind, hindi és egyéb újind irodalomtörténet, — India története és kultúrtörténete tárgycsoport (India történelme, vallásainak története, filozófiatörténete és művészetének története).

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes